
Nr.U22007-003341/16.07.2007

REFERAT

privind aprobarea Planului Urbanistic de Detaliu  “ Locuinţe colective în regim P+2E ”,

Str. Aluniş nr.79, Timişoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U22007-003341 din 19.06.2007 privind aprobarea Planului Urbanistic de Detaliu “Locuinţe colective în regim P+2E ”, Str. Aluniş nr.79, Timişoara;


Având în vedere prevederile Certificatului de Urbanism, nr. 3730/27.06.2007;


Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Locuinţe colective în regim P+2E ”, Str. Aluniş nr.79, Timişoara.

Planul Urbanistic de Detaliu este elaborat de proiectantul S.C. Modulus Arhitect S.R.L., proiect nr. 98/05/2007, la cererea beneficiarului S.C. Epoks S.R.L.


Terenul studiat în cadrul P.U.D. este situat în intravilanul municipiului Timişoara, în zona de sud a oraşului, cunoscuta sub numele de Zona Fratelia, pe Str. Aluniş, nr.79.


Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Conform Planului Urbanistic General al Municipiului Timişoara pentru acest amplasament, cuprins în UTR 66, este stabilită funcţiunea de zonă rezidenţială şi funcţiuni complementare, subzona rezidenţială cu clădiri P, P+1E, P+2E existentă (LMa).

Terenul detaliat în cadrul P.U.D. are o suprafaţă de 1079 mp, fiind constituit din parcela cu numărul cadastral 1033/633, înscrisă în CF nr. 5604-Chişoda, loc de casă în str. Aluniş nr.79, proprietatea firmei S.C. Epoks S.R.L..


Prin Planul Urbanistic de Detaliu “Locuinţe colective în regim P+2E”, Str. Aluniş nr.79, Timişoara se propune realizarea unei zone cu funcţiunea de locuinţe colective şi amplasarea pe sit a unui imobil cu locuinţe colective în regim de înălţime P+2E, conform planşei de Reglementări Urbanistice anexată. Funcţiunea dominantă a sitului devine cea de locuire colectivă. Numărul total de apartamente preconizat a se realiza va fi de maximum 15 apartamente. 

Petru propunerea de locuinţe colective din documentaţie s-a obţinut Acordul Notarial al vecinilor cu care se învecinează parcela beneficiarilor.

Accesul auto pe parcela se va face de la nivelul străzii Aluniş prin intermediul unui bretele de acces de 3,00 m lăţime spre parcajul colectiv suprateran din incintă. Locurile de parcare pentru funcţiunea propusă, în conformitate cu Regulamentul Local de Urbanism, sunt asigurate suprateran la nivelul curţii (15 locuri), pentru care s-a emis Avizul Comisiei de Circulaţie pentru faza PUD nr. TH2007-003070/05.07.2007.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.


Indicii urbanistici propuşi prin prezenta documentaţie sunt:



POT maxim = 38 %



CUT maxim = 1,14



Regimul maxim de înălţime stabilit pentru amplasament este P+2E.

Sunt prevăzute branşamente la reţelele edilitare existente în zonă, pentru a deservi obiectivul propus. Se vor respecta condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu “Locuinţe colective în regim P+2E”, Str. Aluniş nr.79, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

